The Pirate Bay
Sivusto sai vuonna 2009 median huomiota niin sanotussa The Pirate Bay -oikeudenkäynnissä, jossa sen ylläpitäjät tuomittiin vuodeksi vankilaan ja maksamaan 30 miljoonan kruunun sakot tekijänoikeusjärjestöille ja mediayhtiöille. Oikeudenkäynnin todistusaineisto oli hankittu muun muassa vuoden 2006 kesällä tehdyssä palvelinratsiassa.
Full Tilt Poker
Full Tilt Poker suljettiin keväällä 2011 ja pelaajat eivät saaneet pelitileille jääneitä rahojaan. Yhdysvaltain liittovaltion syyttäjä Preet Bhararan mukaan kyseessä ei ollut oikea pokerisivusto, vaan maailmanlaajuinen pyramidihuijaus. Epäilyn mukaan Full Tilt Pokerin johto ja omistajat siirsivät itselleen 320 miljoonaa euroa pelaajien rahoja. Heinäkuussa 2012 PokerStars osti Full Tilt Pokerin ja sopi Yhdysvaltain oikeusministeriön kanssa Full Tiltin rahojen palauttamisesta pelaajille. Full Tilt Pokerin entinen toimitusjohtaja Ray Bitar pidätettiin heinäkuun 2012 alussa.